บิ๊กแซ็ก เซ็นเด้ง ผู้การฯนนท์ เข้ากรุ ศปก.ภ.1 เซ่นบ่อนไฮโล
ผบช.ภ.1 สะบัดปากกาเด้ง ผบก.นนทบุรี เซ่นพิษบ่อนไฮโลเปิดเย้ย พ.ร.ก.ฉุกเฉิน ไปนั่งตบยุงที่ ศปก.ภ.1 30 วัน โดยให้ขาดจากตำแหน่ง และให้ พล.ต.ต.เอกภพ ประสิทธิ์วัฒนชัย รักษาราชการแทน โดยก่อนหน้านั้นได้เด้ง 5 เสือ สภ.เมืองนนท์ ช่วยราชการ ภ.1 แล้วเมื่อวันที่ 14 เม.ย.63 ผู้สื่อข่าวรายงานว่า พล.ต.ท.อำพล บัวรับพร ผบช.ภ.1 ได้ลงนามในคำสั่งที่ 125/2563 เรื่องให้ข้าราชการตำรวจไปปฏิบัติราชการเป็นไปด้วยความเรียบร้อย จึงให้ พล.ต.ต.ไพศาล วงศ์วัชรมงคล ผบก.จ.นนทบุรี ไปปฏิบัติราชการที่ศูนย์ปฏิบัติการตำรวจภูธรภาค 1 (ศปก.ภ.1) โดยขาดจากตำแหน่งเดิม มีกำหนด 30 วัน และมอบหมายให้ พล.ต.ต.เอกภพ ประสิทธิ์วัฒนชัย รอง ผบช.ภ.1 รักษาราชการแทน ผบก.ภ.1 จนกว่าจะมีคำสั่งเปลี่ยนแปลงผู้สื่อข่าวรายงานว่า คำสั่งดังกล่าวคาดว่าน่าจะมาจากกรณีเจ้าหน้าที่กรมการปกครองบุกทลายบ่อนไฮโล ซอยพิบูลสงคราม 32 ต.สวนใหญ่ อ.เมืองนนทบุรี ซึ่งก่อนหน้านี้มีผลทำให้ พล.ต.ท.อำพล บัวรับพร ผบช.ภ.1 ออกคำสั่งที่ 122/63 ให้ข้าราชการตำรวจ 5 เสือ สภ.เมืองนนทบุรี ไปช่วยราชการที่ ศปก.ภ.1 โดยขาดจากตำแหน่งเดิม หรือจนกว่าจะมีคำสั่งเปลี่ยนแปลง ประกอบด้วย พ.ต.อ.สีหเดช สระกอบแก้ว ผกก.สภ.เมืองนนทบุรี พ.ต.ท.สุเนตย์ สีชำนาญ รอง ผกก.ป. พ.ต.ท.ภาสกร ไชยกวีวงศ์ รอง ผกก.สส. พ.ต.ท.สมควร แตงพรม สวป. และ พ.ต.ต.ชญชัย อ้นคำ สว.สส.ผู้สื่อข่าวได้โทรศัพท์เพื่อสัมภาษณ์ พล.ต.ท.อำพล บัวรับพร ผบช.ภ.1 รับแจ้งว่าติดภารกิจไม่สามารถให้สัมภาษณ์ได้.
ผบช.ภ.1 สะบัดปากกาเด้ง ผบก.นนทบุรี เซ่นพิษบ่อนไฮโลเปิดเย้ย พรก.ฉุกเฉิน ไปนั่งตบยุงที่ ศปก.ภ.1 30 วันโดยให้ขาดจากตำแหน่ง และให้ พล.ต.ต.เอกภพ ประสิทธิ์วัฒนชัย รักษาราชการแทน โดยก่อนหน้านั้นได้
เด้งผู้การนนท์,พิษบ่อนไฮโล,เด้งตำรวจ,ไพศาล วงศ์วัชรมงคล,ผบช.ภ.1,ศปก.ภ.1,ข่าวทั่วไป